CELEX: 52011TA1216(03)
Language: da
Date: 2011-10-25 00:00:00
Title: Beretning om årsregnskabet for fællesforetagendet for initiativet om innovative lægemidler for regnskabsåret 2010, med fællesforetagendets svar

16.12.2011   
            
            
               DA
            
            
               Den Europæiske Unions Tidende
            
            
               C 368/17
            
         BERETNING
   om årsregnskabet for fællesforetagendet for initiativet om innovative lægemidler for regnskabsåret 2010, med fællesforetagendets svar
   2011/C 368/03
   
      INDLEDNING
   
   
               1.
            
            
               Det europæiske fællesforetagende med henblik på gennemførelsen af det fælles teknologiinitiativ om innovative lægemidler (fællesforetagendet for IMI), som ligger i Bruxelles, blev oprettet i december 2007 (1) for en periode på 10 år.
            
         
               2.
            
            
               Formålet med fællesforetagendet for IMI er i betydelig grad at forbedre produktiviteten og effektiviteten af lægemiddeludviklingsprocessen, idet det langsigtede mål er, at lægemiddelsektoren kan producere mere effektive og sikre innovative lægemidler (2).
            
         
               3.
            
            
               Fællesforetagendets stiftende medlemmer er Den Europæiske Union repræsenteret ved Kommissionen og Den Europæiske Sammenslutning af Farmaceutindustriforeninger (EFPIA). Retlige enheder, som direkte eller indirekte støtter forskning og udvikling i en medlemsstat eller i et land, der er associeret med syvende rammeprogram (3), kan ansøge om medlemskab af fællesforetagendet for IMI.
            
         
               4.
            
            
               EU's maksimale bidrag til fællesforetagendet for IMI til dækning af løbende omkostninger og forskningsaktiviteter udgør én milliard euro, som afholdes af bevillingen til syvende rammeprogram. EU og EFPIA skal, i deres egenskab af stiftende medlemmer, dække de løbende omkostninger ligeligt, hver med et beløb, som ikke overstiger 4 % af EU's samlede bidrag. Andre medlemmer skal bidrage til de løbende omkostninger i forhold til deres bidrag til forskningsaktiviteterne. De forskningsvirksomheder, som er medlemmer af EFPIA, skal bidrage til finansieringen af forskningsaktiviteterne med bidrag i naturalier (4) mindst svarende til EU's finansielle bidrag (5).
            
         
               5.
            
            
               Fællesforetagendet begyndte at arbejde uafhængigt den 16. november 2009.
            
         
      REVISIONSERKLÆRING
   
   
               6.
            
            
               I overensstemmelse med artikel 287, stk. 1, i traktaten om Den Europæiske Unions funktionsmåde har Retten revideret fællesforetagendet for initiativet om innovative lægemidlers årsregnskab (6), som omfatter »årsregnskabet« (7) og »beretningen om budgetgennemførelsen« (8) for det regnskabsår, der afsluttedes den 31. december 2010, samt efterprøvet lovligheden og den formelle rigtighed af de transaktioner, der ligger til grund for regnskabet.
            
         
               7.
            
            
               Retten afgiver denne revisionserklæring til Europa-Parlamentet og Rådet i overensstemmelse med artikel 185, stk. 2, i Rådets forordning (EF, Euratom) nr. 1605/2002 (9).
            
         
      Direktørens ansvar
   
   
               8.
            
            
               Direktøren udøver funktionen som anvisningsberettiget. På eget ansvar og inden for rammerne af de givne bevillinger gennemfører han budgettet, både med hensyn til indtægter og udgifter, i overensstemmelse med de finansielle bestemmelser for fællesforetagendet (10). Direktøren er ansvarlig for at etablere (11) en organisatorisk struktur samt interne forvaltnings- og kontrolsystemer og -procedurer, som sikrer, at der udarbejdes et endeligt årsregnskab (12) uden væsentlig fejlinformation som følge af svig eller fejl, og at de transaktioner, der ligger til grund for det, er lovlige og formelt rigtige.
            
         
      Rettens ansvar
   
   
               9.
            
            
               Det er Rettens ansvar på grundlag af sin revision at afgive en erklæring om rigtigheden af fællesforetagendets regnskab og de underliggende transaktioners lovlighed og formelle rigtighed.
            
         
               10.
            
            
               Revisionen blev gennemført i overensstemmelse med IFAC's og ISSAI's (13) internationale revisionsstandarder og etiske kodekser. I henhold til disse standarder skal Retten opfylde etiske krav og planlægge og udføre revisionen med henblik på at få rimelig sikkerhed for, at regnskabet er uden væsentlig fejlinformation, og at de transaktioner, der ligger til grund for det, er lovlige og formelt rigtige.
            
         
               11.
            
            
               Det indgår i Rettens revision, at der udføres revisionshandlinger for at tilvejebringe revisionsbevis vedrørende beløbene og oplysningerne i regnskabet og de underliggende transaktioners lovlighed og formelle rigtighed. Valget af revisionshandlinger foretages på grundlag af Rettens vurdering, herunder dens vurdering af risikoen for, at der er væsentlig fejlinformation i regnskabet, eller at transaktioner som følge af svig eller fejl ikke er lovlige og formelt rigtige. Når Retten vurderer disse risici, tager den hensyn til den interne kontrol, der vedrører udarbejdelsen og aflæggelsen af regnskabet, og udformer revisionshandlinger, som er hensigtsmæssige i de konkrete tilfælde. Rettens revision omfatter også en vurdering af, om de anvendte regnskabspraksis er hensigtsmæssige, og om de foretagne regnskabsmæssige skøn er rimelige samt en vurdering af den samlede aflæggelse af regnskabet.
            
         
               12.
            
            
               Retten mener, at det tilvejebragte revisionsbevis er tilstrækkeligt og egnet som grundlag for nedenstående erklæringer.
            
         
      
         Erklæring om regnskabets rigtighed
      
   
   
               13.
            
            
               Det er Rettens opfattelse, at fællesforetagendets årsregnskab i alt væsentligt giver et retvisende billede af dets finansielle stilling pr. 31. december 2010 og af resultaterne af dets transaktioner og pengestrømme i det afsluttede regnskabsår, i overensstemmelse med bestemmelserne i dets finansforordning.
            
         
      
         Erklæring om lovligheden og den formelle rigtighed af de transaktioner, der ligger til grund for regnskabet
      
   
   
               14.
            
            
               Det er Rettens opfattelse, at de transaktioner, der ligger til grund for fællesforetagendets årsregnskab for det regnskabsår, der afsluttedes pr. 31. december 2010, i alt væsentligt er lovlige og formelt rigtige.
            
         
               15.
            
            
               Kommentarerne i punkt 16-24 drager ikke Rettens erklæringer i tvivl.
            
         
      KOMMENTARER TIL DEN BUDGETMÆSSIGE OG ØKONOMISKE FORVALTNING
   
   
      
         Budgetgennemførelse
      
   
   
               16.
            
            
               Budgettet og gennemførelsesplanen for 2010 blev først vedtaget af bestyrelsen den 16. marts 2010 (14). Det skyldtes, at fællesforetagendets medlemmer var lang tid om at fastlægge og nå til enighed om de videnskabelige prioriteter, der skulle medtages i gennemførelsesplanen. Som følge heraf blev indkaldelsen af forslag forsinket. Fællesforetagendet iværksatte i løbet af året den tredje indkaldelse af forslag (15), afsluttede forhandlingsprocessen i forbindelse med den anden indkaldelse af forslag (16) og begyndte at modtage omkostningsanmeldelser fra de modtagere, der deltager i projekter finansieret under den første indkaldelse af forslag, og foretage de dertil knyttede betalinger (17).
            
         
               17.
            
            
               Det endelige budget omfattede forpligtelsesbevillinger på 107 millioner euro og betalingsbevillinger på 29 millioner euro. Desuden blev 3 millioner euro i forpligtelsesbevillinger og 78,6 millioner euro i betalingsbevillinger fremført fra 2009. Udnyttelsesgraden for de disponible forpligtelses- og betalingsbevillinger var henholdsvis 6 % og 35 %, 98,6 millioner euro i forpligtelsesbevillinger blev fremført til 2011, og 64 millioner euro i betalingsbevillinger fremført fra 2009 bortfaldt ved årets udgang. Den lave budgetudnyttelse afspejles også i likviditetssaldoen, som var på 71 millioner euro ved årets udgang (65 % af de disponible betalingsbevillinger i 2010).
            
         
      
         Interne kontrolsystemer
      
   
   
               18.
            
            
               Fællesforetagendet har ikke fuldstændig implementeret sine interne kontroller og sit finansielle informationssystem i 2010. Navnlig skal der arbejdes mere på at fastlægge og dokumentere regnskabsprocedurerne og kontrollerne vedrørende regnskabsafslutning samt indregningen og målingen af aktionsudgifter. Dette er et vigtigt element i fællesforetagendets interne kontrolsystem.
            
         
               19.
            
            
               Endvidere var de underliggende forretningsprocesser endnu ikke blevet formaliseret ved udgangen af 2010, og regnskabsføreren havde endnu ikke godkendt dem, som han skal i henhold til fællesforetagendets finansielle bestemmelser.
            
         
               20.
            
            
               Den begrænsede gennemgang af it-kontrollerne viste, at fællesforetagendets it-forvaltning og -praksis var tilfredsstillende i betragtning af dets størrelse og formål, men at formaliseringen af politikker og procedurer halter bagud på nogle områder (18).
            
         
               21.
            
            
               Fællesforetagendets strategi for efterfølgende revision (19) blev vedtaget ved en bestyrelsesafgørelse af 14. december 2010 og er en central kontrol i forbindelse med vurderingen af, om de underliggende transaktioner er lovlige og formelt rigtige. Ifølge denne strategi vil revisionspopulationen (20) vokse gradvist fra 2011, når der parallelt gennemføres projekter under flere forskellige indkaldelser af forslag og indsendes omkostningsanmeldelser vedrørende disse.
            
         
      
         Metode til evaluering af bidrag i naturalier
      
   
   
               22.
            
            
               Metoden til evaluering af bidrag i naturalier er endnu ikke blevet godkendt af bestyrelsen (21), da det har vist sig svært at nå til enighed. Som følge heraf kunne EFPIA-medlemmerne ikke rapportere om omkostningerne i den første rapporteringsperiode, sådan som det er fastsat i tilskudsaftalerne.
            
         
      ANDRE FORHOLD
   
   
      
         Den interne revisionsfunktion og Kommissionens interne revisionstjeneste
      
   
   
               23.
            
            
               I sin foregående beretning påpegede Retten, at bestemmelsen i fællesforetagendets vedtægter om Kommissionens interne revisors funktion burde præciseres. Fællesforetagendets finansielle bestemmelser er endnu ikke blevet ændret, så de omfatter en bestemmelse, der beskriver Kommissionens interne revisors beføjelser, men Kommissionen og fællesforetagendet har taget skridt til at sikre klare definitioner af de operationelle roller for henholdsvis Kommissionens interne revisionstjeneste og fællesforetagendets interne revisionsfunktion.
            
         
      
         Manglende værtsstatsaftale
      
   
   
               24.
            
            
               Som Retten tidligere har bemærket og i henhold til Rådets forordning om oprettelse af fællesforetagendet, skal der indgås en værtsstatsaftale mellem fællesforetagendet og Belgien om kontorlokaler, privilegier og immuniteter og anden støtte fra Belgien. Ved udgangen af 2010 var der imidlertid ikke indgået en sådan aftale.
            
         
      Vedtaget af Afdeling IV, der ledes af Igors LUDBORŽS, medlem af Revisionsretten, i Luxembourg på mødet den 25. oktober 2011.
      
         
            På Revisionsrettens vegne
         
         Vítor Manuel da SILVA CALDEIRA
         
            Formand
         
      
   
   
      (1)  Rådets forordning (EF) nr. 73/2008 af 20. december 2007 om oprettelse af et fællesforetagende med henblik på gennemførelse af det fælles teknologiinitiativ om innovative lægemidler (EUT L 30 af 4.2.2008, s. 38).
   
      (2)  En oversigt over fællesforetagendets beføjelser, virksomhed og disponible ressourcer vises i bilaget til orientering.
   
      (3)  Syvende rammeprogram, som blev vedtaget ved Europa-Parlamentets og Rådets afgørelse nr. 1982/2006/EF af 18. december 2006, samler alle forskningsrelaterede EU-initiativer under ét og spiller en vigtig rolle med hensyn til at opfylde målene for vækst, konkurrenceevne og beskæftigelse. Rammeprogrammet er også et nøgleelement i det europæiske forskningsrum.
   
      (4)  I henhold til artikel 11, stk. 4, i bilaget til Rådets forordning om oprettelse af fællesforetagendet er bidragene i naturalier »ikke-monetære bidrag (…) fra de forskningsbaserede medicinalfirmaer, der er medlemmer af EFPIA, med ressourcer (personale, udstyr, hjælpematerialer osv.)«.
   
      (5)  I henhold til artikel 11, stk. 5, i bilaget til Rådets forordning om oprettelse af fællesforetagendet kan »[de] deltagende forskningsbaserede medicinalfirmaer, der er medlemmer af EFPIA, (…) ikke opnå støtte til deres aktiviteter fra fællesforetagendet for IMI.«
   
      (6)  Regnskabet ledsages af en beretning om den budgetmæssige og økonomiske forvaltning i regnskabsåret. Beretningen redegør bl.a. for udnyttelsen af bevillingerne og indeholder kortfattede oplysninger om bevillingsoverførsler mellem de forskellige budgetposter.
   
      (7)  Årsregnskabet omfatter balancen og resultatopgørelsen, pengestrømsopgørelsen, opgørelsen over bevægelser i nettoaktiver og bilaget til årsregnskabet, som indeholder en beskrivelse af de relevante regnskabspraksis og andre forklarende oplysninger.
   
      (8)  Beretningen om budgetgennemførelsen omfatter regnskabet over resultatet af budgetgennemførelsen og bilaget til dette regnskab.
   
      (9)  EFT L 248 af 16.9.2002. s. 1.
   
      (10)  Artikel 33 i Kommissionens forordning (EF, Euratom) nr. 2343/2002 (EFT L 357 af 31.12.2002, s. 72).
   
      (11)  Artikel 38 i forordning (EF, Euratom) nr. 2343/2002.
   
      (12)  Bestemmelserne om EU-organernes regnskabsaflæggelse og regnskabsføring er fastlagt i kapitel 1 i afsnit VII i forordning (EF, Euratom) nr. 2343/2002, senest ændret ved forordning (EF, Euratom) nr. 652/2008 (EUT L 181 af 10.7.2008, s. 23), og er som sådan integreret i fællesforetagendets finansielle bestemmelser.
   
      (13)  International Federation of Accountants (IFAC) og International Standards of Supreme Audit Institutions (ISSAI).
   
      (14)  Budgetreglen med tolvtedele blev anvendt, så der kunne foretages betalinger, indtil budgettet var vedtaget.
   
      (15)  Den tredje indkaldelse af forslag blev iværksat den 22. oktober 2010.
   
      (16)  Den anden indkaldelse af forslag blev iværksat den 27. november 2009.
   
      (17)  Den første indkaldelse af forslag blev iværksat den 30. april 2008 og blev forvaltet af Kommissionen.
   
      (18)  a) Ufuldstændig cyklus for strategisk it-planlægning og -overvågning, b) ingen formelle sikkerhedspolitikker og -regler, c) ufuldstændig it-risikoforvaltning, d) ingen formel beredskabsplan og en fuldstændig og afprøvet katastrofeberedskabsplan.
   
      (19)  Artikel 12, stk. 4, i Rådets forordning om oprettelse af fællesforetagendet fastsætter, at »[fællesforetagendet] for IMI foretager kontrol på stedet og finansiel audit blandt deltagerne i de forskningsaktiviteter, der finansieres af fællesforetagendet for IMI«.
   
      (20)  Revisionspopulationen er de omkostningsanmeldelser, der modtages fra projektmodtagere for støtteberettigede omkostninger og fra EFPIA-medlemmer for bidrag i naturalier. Værdien af omkostningsanmeldelserne vedrørende 2010 anslås til 24,6 millioner euro.
   
      (21)  Artikel 11, stk. 4, i Rådets forordning om oprettelse af fællesforetagendet fastsætter, at »[metoden] til evaluering af bidrag i naturalier fastlægges i fællesforetagendet for IMI’s interne regler og procedurer i overensstemmelse med dets finansielle bestemmelser og baseret på reglerne for deltagelse i syvende rammeprogram«.
   
      BILAG
      
         Fællesforetagendet for initiativet om innovative lægemidler (Bruxelles)
      
      
         Beføjelser og aktiviteter
      
      
                  
                     Unionens kompetenceområde i henhold til traktaten
                  
                  
                     (Uddrag af artikel 187 og 188 i traktaten om Den Europæiske Unions funktionsmåde)
                  
               
               
                  Artikel 187:
                  Unionen kan oprette fællesforetagender eller enhver anden struktur, der er nødvendig for korrekt gennemførelse af programmerne for forskning, teknologisk udvikling og demonstration i Unionen.
                  Artikel 188:
                  Rådet vedtager på forslag af Kommissionen og efter høring af Europa-Parlamentet og Det Økonomiske og Sociale Udvalg de i artikel 187 omhandlede bestemmelser.
                  Europa-Parlamentet og Rådet vedtager efter den almindelige lovgivningsprocedure og efter høring af Det Økonomiske og Sociale Udvalg de i artikel 183, 184 og 185 omhandlede bestemmelser. Vedtagelsen af de supplerende programmer kræver endvidere de pågældende medlemsstaters samtykke
               
            
                  
                     Fællesforetagendets beføjelser
                  
               
               
                  
                     Formål
                  
                  
                     (artikel 2 i Rådets forordning (EF) nr. 73/2008 om oprettelse af fællesforetagendet)
                  
                  Fællesforetagendet for IMI bidrager til gennemførelsen af det syvende rammeprogram og navnlig temaet »Sundhed« under særprogrammet Samarbejde til gennemførelse af det syvende rammeprogram. Formålet skal være i betydelig grad at forbedre produktiviteten og effektiviteten af lægemiddel-udviklingsprocessen, idet det langsigtede mål skal være, at lægemiddelsektoren kan producere mere effektive og sikre innovative lægemidler. Det skal blandt andet:
                  
                              a)
                           
                           
                              støtte prækompetitiv forskning i og udvikling af lægemidler i medlemsstaterne og de lande, der er associeret med det syvende rammeprogram, med en koordineret fremgangsmåde for at eliminere de påpegede flaskehalse inden for lægemiddeludviklingsprocessen
                           
                        
                              b)
                           
                           
                              støtte gennemførelsen af forskningsprioriteterne som fastlagt i forskningsdagsordenen under det fælles teknologiinitiativ om innovative lægemidler (i det følgende benævnt »forskningsaktiviteter«), især ved at yde tilskud på grundlag af indkaldelser af konkurrerende forslag
                           
                        
                              c)
                           
                           
                              sikre komplementaritet med andre aktiviteter under syvende rammeprogram
                           
                        
                              d)
                           
                           
                              fungere som et offentlig-privat partnerskab, der tilsigter at styrke forskningsinvesteringerne i biofarmakasektoren i medlemsstaterne og de lande, der er associeret med det syvende rammeprogram, ved at sammenlægge ressourcer og fremme samarbejdet mellem den offentlige og private sektor
                           
                        
                              e)
                           
                           
                              fremme små og mellemstore virksomheders (SMV) involvering i sine aktiviteter på linje med målene i syvende rammeprogram.
                           
                        
                     Opgaver
                  
                  
                     (artikel 1 i bilaget — Vedtægter for fællesforetagendet med henblik på gennemførelse af det fælles teknologiinitiativ om innovative lægemidler)
                  
                  Fællesforetagendet med henblik på gennemførelse af det fælles teknologiinitiativ for innovative lægemidler (i det følgende benævnt »fællesforetagendet for IMI«) har følgende hovedopgaver og aktiviteter:
                  
                              a)
                           
                           
                              at sikre, at det fælles teknologiinitiativ om innovative lægemidler oprettes og forvaltes på en bæredygtig måde
                           
                        
                              b)
                           
                           
                              at udarbejde og gennemføre den årlige gennemførelsesplan, jf. artikel 18, i kraft af indkaldelser af forslag
                           
                        
                              c)
                           
                           
                              regelmæssigt at revidere og foretage de nødvendige tilpasninger af forskningsdagsordenen for det fælles teknologiinitiativ om innovative lægemidler i lyset af den videnskabelige udvikling i løbet af gennemførelsen
                           
                        
                              d)
                           
                           
                              at tilvejebringe de nødvendige offentlige og private ressourcer
                           
                        
                              e)
                           
                           
                              at oprette og udvikle et nært og langsigtet samarbejde mellem Unionen, erhvervslivet og de øvrige interessenter, som f.eks. tilsynsmyndigheder, patientorganisationer, akademiske kredse og kliniske centre, og et samarbejde mellem erhvervslivet og akademiske kredse
                           
                        
                              f)
                           
                           
                              at lette koordineringen med nationale og internationale aktiviteter på dette område
                           
                        
                              g)
                           
                           
                              at foranstalte kommunikations- og formidlingsaktiviteter
                           
                        
                              h)
                           
                           
                              at kommunikere og fungere i samspil med medlemsstaterne og de lande, der er associeret med det syvende rammeprogram, via en gruppe, som nedsættes til dette formål, i det følgende benævnt »gruppen af repræsentanter for IMI-staterne«
                           
                        
                              i)
                           
                           
                              at tilrettelægge mindst et årligt møde, i det følgende benævnt »interessentforum«, med interessegrupper for at sikre åbenhed og gennemskuelighed omkring fællesforetagendet for IMI’s forskningsaktiviteter i forholdet til interessenterne
                           
                        
                              j)
                           
                           
                              at underrette juridiske enheder, der har indgået en aftale om tilskud, i det følgende benævnt »aftale om tilskud«, med fællesforetagendet for IMI, om lånemulighederne i Den Europæiske Investeringsbank, navnlig finansieringsfaciliteten for risikodeling, som er oprettet i forbindelse med det syvende rammeprogram
                           
                        
                              k)
                           
                           
                              at offentliggøre oplysninger om projekterne, herunder deltagernes navne, og om størrelsen af fællesforetagendet for IMI’s finansielle bidrag pr. deltager
                           
                        
                              l)
                           
                           
                              at sikre, at det fælles teknologiinitiativ om innovative lægemidler er effektivt
                           
                        
                              m)
                           
                           
                              at gennemføre andre aktiviteter, der måtte være behov for at nå de i denne forordnings artikel 2 omhandlede mål.
                           
                        
            
                  
                     Ledelse
                  
               
               
                  
                     (Artikel 4 i bilaget til Rådets forordning (EF) nr. 73/2008 — Vedtægter for fællesforetagendet med henblik på gennemførelse af det fælles teknologiinitiativ om innovative lægemidler)
                  
                  1 —   Bestyrelsen
                  
                  2 —   Den administrerende direktør
                  
                  3 —   Det videnskabelige udvalg
                  
                  4 —   To rådgivende organer
                  
                  gruppen af repræsentanter for IMI-staterne og interessentforummet.
                  
                     5 —   Intern revision
                  
                  
                              —
                           
                           
                              Kommissionens interne revisor.
                           
                        
                     (Artikel 10 i bilaget til Rådets forordning (EF) nr. 73/2008 — Vedtægter for fællesforetagendet med henblik på gennemførelse af det fælles teknologiinitiativ om innovative lægemidler)
                  
                  
                              —
                           
                           
                              Intern revisionskapacitet i fællesforetagendet for IMI.
                           
                        
                     (Artikel 6 i Rådets forordning (EF) nr. 73/2008)
                  
                  
                     6 —   Ekstern revision
                  
                  Revisionsretten.
                  
                     (Artikel 17, stk. 5, i vedtægten, som er bilag til Rådets forordning (EF) nr. 73/2008), og artikel 126 i de finansielle bestemmelser for fællesforetagendet for IMI)
                  
                  
                     7 —   Dechargemyndighed
                  
                  Europa-Parlamentet efter henstilling fra Rådet.
                  
                     (Artikel 11, stk. 4, i Rådets forordning (EF) nr. 73/2008), og artikel 129 i de finansielle bestemmelser for fællesforetagendet for IMI)
                  
               
            
                  
                     Fællesforetagendets disponible ressourcer i 2010
                  
               
               
                  
                     Budget
                  
                  
                     (artikel 7, stk. 4, i Rådets forordning (EF) nr. 73/2008 om personaleressourcer):
                  
                  Det endelige budget omfattede forpligtelsesbevillinger på 107 millioner euro og betalingsbevillinger på 29 millioner euro. Desuden blev 3 millioner euro i forpligtelsesbevillinger og 78,6 millioner euro i betalingsbevillinger fremført fra 2009.
                  
                     Ansatte pr. 31. december 2010
                  
                  29 stillinger i stillingsfortegnelsen. Besatte stillinger: 18.
                  Andre ansatte:
                  
                              —
                           
                           
                              Udstationerede nationale eksperter: 0
                           
                        
                              —
                           
                           
                              Kontraktansatte: 4
                           
                        
                              —
                           
                           
                              Lokalt ansatte: 0
                           
                        Ansatte i alt: 22
                  der varetager følgende opgaver:
                  
                              —
                           
                           
                              operationelle: 4
                           
                        
                              —
                           
                           
                              administrative: 7 (1)
                              
                           
                        
                              —
                           
                           
                              blandede: 11
                           
                        
            
                  
                     Aktiviteter og tjenesteydelser i 2010
                  
               
               
                  Iværksættelse og forberedelse af nye indkaldelser af forslag, evaluering, forhandling, forvaltning af tilskud, løbende kontakt, støtte og vejledning til modtagere og andre deltagere, kommunikation og tilrettelæggelse af møder og begivenheder med centrale interessenter samt høringer og støtte til de stiftende medlemmer vedrørende strategien for forskning i innovativ medicin og dertil knyttede aktiviteter.
               
            
                  
                     Kilde: Fællesforetagendet for IMI.
               
            
         (1)  Antallet af administrative assistenter med administrative opgaver.
   
   
      FÆLLESFORETAGENDET FOR IMI'S SVAR
      
         Gennemførelse af budgettet
      
      
         Punkt 16 og 17
      
      Fællesforetagendet for initiativet om innovative lægemidler har truffet en række foranstaltninger til at lette og fremskynde gennemførelsen af budgettet, herunder revisionen af den videnskabelige forskningsdagsorden, lanceringen af den tredje og fjerde indkaldelse af forslag, afslutningen af forhandlingerne og indgåelsen af tilskudsaftaler for nye projekter, der finansieres gennem den anden indkaldelse, samt modtagelsen og betalingen af udgiftsgodtgørelseskrav fra de modtagere, som deltager i projekter, der finansieres via den første indkaldelse. Sammen med de stiftende medlemmer undersøger forretningsudvalget desuden, hvordan det kan forenkle og strømline styringsprocesserne for indkaldelser og afkorte deres varighed.
      
         Interne kontrolsystemer
      
      
         Punkt 18 og 21
      
      Fællesforetagendets interne kontrolsystem konsolideres nu ved hjælp af en systematisk gennemgang og styrkelse og formalisering af interne processer, herunder it-politikker og -procedurer. De efterfølgende revisioner af de første udgiftsgodtgørelseskrav, der er indkommet fra projektmodtagerne, vil blive indledt ved udgangen af 2011.
      Sideløbende vil oprettelsen af en ny stilling i den øverste ledelse som ansvarlig for administration og finans og etableringen af den interne kontrol og de interne revisionsfunktioner yderligere styrke den overordnede ledelse og kontrol med fællesforetagendets implementering af det interne kontrolsystem.
      Regnskabsføreren blev færdig med at godkende de underliggende forretningsprocesser til støtte for regnskabssystemet i juni 2011. Med gennemførelsen af de henstillinger, der var resultatet heraf, vil den interne kontrol blive styrket yderligere.
      
         Metode til evaluering af bidrag i naturalier
      
      
         Punkt 22
      
      Der foregår løbende høringer om den metode, der skal anvendes til evaluering af bidrag i naturalier fra virksomheder i Den Europæiske Sammenslutning af Farmaceut-industriforeninger (EFPIA), der deltager i fællesforetagendets projekter. Rapporterne om bidrag i naturalier vil blive fremlagt, når bestyrelsen har godkendt den reviderede model for tilskudsaftaler.
      
         Den interne revisionsfunktion og Kommissionens interne revisionstjeneste
      
      
         Punkt 23
      
      Fællesforetagendets interne revisionschef og Kommissionens interne revisionstjeneste fik deres roller klarlagt og formaliseret gennem godkendelsen af deres revisionschartre i marts 2011. Fællesforetagendet er desuden i færd med at udarbejde en koordineret strategisk revisionsplan for perioden 2012-2014 for at sikre, at de planlagte revisioner får en optimal virkning, og at man undgår overlapninger mellem det arbejde, der udføres af den interne revisionstjeneste og interne revisionschef.
      Behovet for en yderligere klarlægning af den interne revisionstjenestes rolle i fællesforetagendets finansielle bestemmelser vil blive vurderet, når den igangværende revision af Europa-Kommissionens rammefinansforordning er afsluttet.
      
         Manglende værtsstatsaftale
      
      
         Punkt 24
      
      Fællesforetagendet og de belgiske myndigheder arbejder på at få indgået en værtsstatsaftale. Den forventes at blive underskrevet ved udgangen af 2011.